1. Compartimentul SSM, PSI și administrare patrimoniu:
a) asigură evaluarea riscurilor de accidentare și de îmbolnăvire profesională și propune măsurile de prevenire corespunzătoare;
b) organizează, coordonează și îndrumă activitățile de protecția muncii, apărarea la foc și protecție civilă în conformitate cu Legea nr.319/2006 a securității și sănătății în muncă, cu modificările și completările ulterioare, Legea nr.307/2006 privind apărarea împotriva incendiilor și Legea nr.481/2004 privind protecția civilă, republicată, cu modificările și completările ulterioare;
c) asigură instruirea și formarea personalului în probleme de protecția muncii, pentru prevenirea și stingerea incendiilor cât și pentru apărarea civilă;
d) asigură evaluarea cunoștințelor dobândite în procesul de instruire prin teste și examinări;
e )controlează toate locurile de muncă în scopul prevenirii accidentelor de muncă, a prevenirii și stingerii incendiilor;
f) colaborează cu medicul de medicină a muncii pentru cunoașterea la zi a stării de sănătate a salariaților;
g) propune și urmărește dotarea Direcției Generale de Asistență Socială și Protecția Copilului a Județului Suceava cu tehnică și materiale în conformitate cu normele de înzestrare stabilite de normele legale în vigoare;
h) întocmește planul de evacuare în caz de incendiu;
i) asigură realizarea și menținerea în stare de funcționare a sistemelor de anunțare și alarmare de alimentare cu apă în caz de incendiu, precum și a căilor de acces pentru situații de urgență;
j) stabilește responsabilități și modul de organizare privind apărarea împotriva incendiilor în cadrul Direcției Generale de Asistență Socială și Protecția Copilului a Județului Suceava și centrele de plasament din subordine, le actualizează ori de câte ori apar modificări și le aduce la cunoștință salariaților, utilizatorilor și oricărei persoane interesate;
k) asigură obținerea vizelor și autorizațiilor de prevenire și stingere a incendiilor prevăzute de lege;
l) asigură întocmirea planurilor de intervenție și condițiile pentru ca acestea să fie operaționale în orice moment;
m) solicită inspectoratului de muncă, corpului pompierilor militari autorizarea funcționării unității din punct de vedere al protecției muncii, verifică menținerea condițiilor de lucru pentru care s-a obținut autorizația și are obligația să ceară reavizarea acesteia în cazul modificării condițiilor inițiale în care a fost emisă;
n) stabilește măsurile tehnice, sanitare și organizatorice de protecția muncii, corespunzător condițiilor de muncă și factorilor de mediu specifici Direcției Generale de Asistență Socială și Protecția Copilului a Județului Suceava;
o) ține evidența locurilor de muncă cu condiții deosebite: vătămătoare, grele, periculoase precum și a accidentelor de muncă, bolilor profesionale accidentelor tehnice și avariilor;
p) asigură luarea măsurilor necesare privind protecția maternității la locurile de muncă potrivit legii.
r) răspunde de implementarea colectării selective a deșeurilor la nivelul Direcției Generale de Asistență Socială și Protecția Copilului a Județului Suceava în conformitate cu prevederile Legii nr.132/2010 privind colectarea selectivă a deșeurilor în instituțiile publice;
s) întocmește și actualizează evidența bunurilor cuprinse în categoria domeniului public sau privat proprietate a județului Suceava aflate în administrarea Direcției Generale de Asistență Socială și Protecția Copilului a Județului Suceava, precum și a celor rezultate ca urmare a unor donații sau a unor contracte de vânzare-cumpărare încheiate de către Direcția Generală de Asistență Socială și Protecția Copilului a Județului Suceava;
ș) efectuează propunerile de preluare a bunurilor primite de către Direcția Generală de Asistență Socială și Protecția Copilului a Județului Suceava prin donații sau contracte de vânzare-cumpărare în domeniul județului Suceava;
t) propune inițierea unor proiecte de hotărâri cu privire la gestionarea patrimoniului aflate în administrarea Direcției Generale de Asistență Socială și Protecția Copilului a Județului Suceava (darea în administrare, folosință gratuită, concesionare, vânzare, actualizare inventar etc.);
ț) colaborează cu structurile de specialitate ale Consiliului Județean Suceava la întocmirea proiectelor de hotărâri privind gestionarea patrimoniului;
u) pune în aplicare hotărârile Consiliului Județean Suceava comunicate în acest sens Direcției Generale de Asistență Socială și Protecția Copilului a Județului Suceava, având ca obiect gestionarea patrimoniului (întocmirea protocoalelor de predare–primire, demararea procedurilor de licitație privind închiriere/concesionarea/vânzarea bunurilor);
v) controlează periodic, conform unui grafic, starea tehnică, buna întreținere și conservare a bunurilor de patrimoniu, luând măsuri pentru eliminarea eventualelor deficiențe și propune spre aprobare lucrările necesare a se efectua pentru protecția și conservarea acestor bunuri;
w) stabilește modul de încadrare în categorii și clase de importanță în cazul tuturor construcțiilor noi sau existente, în vederea  executării lucrărilor de intervenție asupra construcțiilor prin modernizare, modificare, transformare, reparare, reconstituire, consolidare, extindere, desființare parțială în condițiile legii;
x) asigură actualizarea la zi a evidenței de cadastru pentru imobilele aflate în administrare, coordonează  și răspunde de modul de întocmire a documentelor juridice, economice și tehnice care atestă inventarul domeniului public și privat al județului cu privire la bunurile aflate în administrare;
y) colaborează cu structura juridică din cadrul instituției în vederea reglementării situațiilor juridice ale imobilelor aparținând domeniului public și privat al județului Suceava aflate în administrarea Direcției Generale de Asistență Socială și Protecția Copilului a Județului Suceava;
z) întocmește programul anual de inventariere al patrimoniului pe care îl supune spre aprobare directorului executiv;
aa) asigură și verifică organizarea lucrărilor de inventariere la termenele stabilite și potrivit prevederilor legale;
bb) asigură și verifică organizarea și desfășurarea lucrărilor de scoatere din funcțiune, casare, declasare și valorificare a bunurilor materiale rezultate;
cc) se ocupă de evidența și inventarierea sistematică sub aspect tehnic, economic și juridic a terenurilor și clădirilor din patrimoniul Județului Suceava, aflate în administrarea Direcției Generale de Asistență Socială și Protecția Copilului a Județului Suceava;
dd) urmărește derularea protocoalelor de dare în administrare/folosință gratuită, precum și a contractelor de închiriere, concesiune, dare în folosință gratuită având ca obiect bunuri aflate în administrarea Direcției Generale de Asistență Socială și Protecția Copilului a Județului Suceava;
ee) răspunde la petițiile și adresele instituției cu privire la gestionarea patrimoniului, direcționate în acest sens de directorul executiv;
ff) primește informații de la Compartimentul resurse umane cu privire la modificările care apar la organigramă și statul de funcții (HCJ , Notă de fundamentare, etc)
